রদ্রিগো

রদ্রিগো সিলভা দে গোয়েস (পর্তুগিজ: Rodrygo, ব্রাজিলীয় পর্তুগিজ: [ʁoˈdɾigu ˈsiwvɐ dʒi gɔjs]; জন্ম: ৯ জানুয়ারি ২০০১; রদ্রিগো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন। ২০১১–১২ মৌসুমে, ব্রাজিলীয় ফুটবল ক্লাব সান্তোসের যুব পর্যায়ের হয়ে খেলার মাধ্যমে রদ্রিগো ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭ সালে সান্তোসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; সান্তোসের হয়ে তিনি ৬৩ ম্যাচে ১৩টি গোল করেছেন। অতঃপর ২০১৯–২০ মৌসুমে তিনি প্রায় ৪৫ মিলিয়ন ইউরোর বিনিময়ে স্পেনীয় ক্লাব রিয়াল মাদ্রিদে যোগদান করেছেন, একই মৌসুমে তিনি রিয়াল মাদ্রিদ কাস্তিয়ার হয়ে খেলেছেন। ২০১৭ সালে, রদ্রিগো ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১৯ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৫ ম্যাচে ১টি গোল করেছেন। ব্যক্তিগতভাবে, রদ্রিগো বেশ কিছু পুরস্কার জয়লাভ করেছেন, যার মধ্যে ২০১৮ কাম্পেওনাতো পাউলিস্তার সেরা নবাগত খেলোয়াড়ের পুরস্কার অন্যতম। দলগতভাবে, রদ্রিগো এপর্যন্ত ২টি শিরোপা জয়লাভ করেছেন, যার উভয়ই রিয়াল মাদ্রিদের হয়ে জয়লাভ করেছেন। রদ্রিগো সিলভা দে গোয়েস ২০০১ সালের ৯ই জানুয়ারি তারিখে ব্রাজিলের ওসাসকো জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম এরিক বাতিস্তা দে গোয়েস, যিনি একজন সাবেক পেশাদার ফুটবল খেলোয়াড়। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলতেন। রদ্রিগো ব্রাজিল অনূর্ধ্ব-১৭, ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিল অনূর্ধ্ব-২০ দলের হয়ে তিনি ২০১৯ দক্ষিণ আমেরিকান অনূর্ধ্ব-২০ চ্যাম্পিয়নশিপে অংশগ্রহণ করেছেন, যেখানে তিনি ৮ ম্যাচে ২টি গোল করেছিলেন। ব্রাজিলের বয়সভিত্তিক দলের হয়ে তিনি ২০ ম্যাচে অংশগ্রহণ করে ৭টি গোল করেছেন। ২০১৯ সালের ১৫ই নভেম্বর তারিখে, মাত্র ১৮ বছর ১০ মাস ৬ দিন বয়সে, ডান পায়ে ফুটবল খেলায় পারদর্শী রদ্রিগো আর্জেন্টিনার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭১তম মিনিটে আক্রমণভাগের খেলোয়াড় উইলিয়ানের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ২১ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছেন। ম্যাচটিতে ব্রাজিল ১–০ গোলের ব্যবধানে পরাজিত হয়েছিল। ব্রাজিলের হয়ে অভিষেকের বছরে রদ্রিগো সর্বমোট ২ ম্যাচে অংশগ্রহণ করেছেন। ২৯ মে ২০২২ পর্যন্ত হালনাগাদকৃত। "Inspiração em Neymar e pai jogador: conheça Rodrygo, nova joia do Santos" [Inspiration in Neymar and father footballer: know Rodrygo, new pearl of Santos] (পর্তুগিজ ভাষায়)। Globo Esporte। ১৬ আগস্ট ২০১৬। ১৬ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৭।  "How to pronounce Rodrygo Goes"। Forvo। ২৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৯।  "Rodrygo"। Real Madrid C.F. - Web Oficial। ১৮ জুন ২০১৯। সংগ্রহের তারিখ ২৩ আগস্ট ২০২১।  "Rodrygo Silva de Goes LaLiga Santander"। লা লিগা। ২৮ জুন ২০২১। সংগ্রহের তারিখ ২৩ আগস্ট ২০২১।  "Com domínio do Palmeiras, Seleção é premiada recheada de finalistas" [With prevalence of Palmeiras, Best XI is awarded full of finalists] (পর্তুগিজ ভাষায়)। Federação Paulista de Futebol। ৯ এপ্রিল ২০১৮। ১২ জুন ২০১৮ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৮।  "Filho de Eric se destaca na base do Santos e é chamado de Neymarzinho" [Eric's son is a spotlight at Santos' youth setup and is called 'Little Neymar'] (পর্তুগিজ ভাষায়)। Globo Esporte। ২৭ ফেব্রুয়ারি ২০১৩। ৭ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৭।  "Seleção Brasileira Sub-20 convocada para o Sul-Americano 2019" (Portuguese ভাষায়)। CBF। ১৩ ডিসেম্বর ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) "Brazil U20 - Squad U20 Campeonato Sudamericano 2019 Chile"। worldfootball.net। ২৭ নভেম্বর ২০২০। সংগ্রহের তারিখ ২২ আগস্ট ২০২১।  "Brazil U20 - AppearancesU20 Campeonato Sudamericano 2019"। worldfootball.net। ২৭ নভেম্বর ২০২০। সংগ্রহের তারিখ ২২ আগস্ট ২০২১।  "Brazil - Argentina 0:1 (Friendlies 2019, November)"। worldfootball.net। সংগ্রহের তারিখ ২২ আগস্ট ২০২১।  "Brazil - Argentina, Nov 15, 2019 - International Friendlies - Match sheet"। Transfermarkt। ১৫ নভেম্বর ২০১৯। সংগ্রহের তারিখ ২২ আগস্ট ২০২১।  Strack-Zimmermann, Benjamin (১৫ নভেম্বর ২০১৯)। "Brazil vs. Argentina (0:1)"। National Football Teams। সংগ্রহের তারিখ ২২ আগস্ট ২০২১।  "Real Madrid win 2019/20 LaLiga Santander"। LaLiga। ১৬ জুলাই ২০২০। সংগ্রহের তারিখ ১৭ জুলাই ২০২০।  "Real Madrid win the Supercopa from the spot"। Marca। Spain। ১২ জানুয়ারি ২০২০। ১৪ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০২০।  "Rodrygo and Oberdorf win NxGn 2020 awards for world's best teenage talents"। ৩ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০২০।  উইকিমিডিয়া কমন্সে রদ্রিগো সংক্রান্ত মিডিয়া রয়েছে। রদ্রিগো – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে রদ্রিগো (ইংরেজি) সকারবেসে রদ্রিগো (ইংরেজি) বিডিফুটবলে রদ্রিগো (ইংরেজি) ট্রান্সফারমার্কেটে রদ্রিগো (ইংরেজি) ওয়ার্ল্ডফুটবল.নেটে রদ্রিগো (ইংরেজি) ইএসপিএন এফসিতে রদ্রিগো (ইংরেজি) ন্যাশনাল-ফুটবল-টিমস.কমে রদ্রিগো (ইংরেজি)